ASIAN วิ่ง 4% รับงบ Q1 โต 16% ตามคาด! ลุ้นกำไรปีนี้ทะลุ 1 พันลบ. โบรกชูเป้า 21 บ.
ASIAN วิ่ง 4% รับงบ Q1 โต 16% ตามคาด! แตะ 248 ลบ. ลุ้นกำไรปีนี้ทะลุ 1 พันลบ. โบรกแนะ “ซื้อ” เป้า 21 บ.
ASIAN วิ่ง 4% รับงบ Q1 โต 16% ตามคาด! แตะ 248 ลบ. ลุ้นกำไรปีนี้ทะลุ 1 พันลบ. โบรกแนะ “ซื้อ” เป้า 21 บ.
10 พ.ค. 2565

ผู้สื่อข่าวรายงานว่าวันนี้ (10 พ.ค. 2565) ราคา บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ณ เวลา 15:56 น. อยู่ที่ระดับ 16.70 บาท เพิ่มขึ้น 0.60 บาท หรือ 3.73% โดยทำจุดสูงสุดที่ 16.70 บาท และทำจุดต่ำสุดที่ 16.20 บาท ด้วยมูลค่าการซื้อขาย 160.56 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (10 พ.ค. 2565) ว่า บริษัทฯ รายงานกำไรสุทธิไตรมาส 1/2565 อยู่ที่ 248 ล้านบาท เพิ่มขึ้น 16% จากงวดเดียวกันของปีก่อน แต่ลดลง 6% จากไตรมาสก่อน เป็นไปตามตลาดคาดการณ์ โดยทางฝ่ายวิจัยยังคงประมาณการกำไรสุทธิปี 2565 อยู่ที่ 1,105 ล้านบาท เพิ่มขึ้น 6% จากงวดเดียวกันของปีก่อน ส่วนปี 2566 อยู่ที่ 1,223 ล้านบาท เพิ่มขึ้น 11% จากงวดเดียวกันของปีก่อน จากสมมติฐาน 1) คาดรายได้อยู่ที่ 10,476 ล้านบาท เพิ่มขึ้น 10.4% และ 11,549 เพิ่มขึ้น 10.20% เติบโตหลักมาจากธุรกิจ Pet food 2) Gross margin ลดลงเหลือ 18.70% จากปี 2564 ที่ 19.80% แต่ใกล้เคียงไตรมาส 4/2564 ที่ 18.60%
โดยทางฝ่ายวิจัยมองว่าต้นทุนที่สูงขึ้นจากวัตถุดิบในการผลิตและต้นทุน Packaging ที่เกิดขึ้นในไตรมาส 4/2564 ยังไม่เห็นแนวโน้มลดลง และแนวโน้มค่าเงินบาทแข็งค่าส่งผลลบต่อ Gross margin แต่จะได้เรื่องของ Product mix จาก ธุรกิจ Pet food ซึ่งเป็นธุรกิจที่มีมาร์จิ้นสูงเข้ามาช่วยจากการเพิ่มกำลังการผลิตและ Run ได้ตั้งแต่ปลายไตรมาส 1/2565 เป็นต้นไป ทำให้มองว่า Gross margin จะสามารถทรงตัวได้ที่ 18.70% ตลอดทั้งปี
ทั้งนี้ยังคงราคาเป้าหมายปี 2565 ที่ 21 บาท โดยทางฝ่ายวิจัยมองว่าบริษัทฯ ยังอยู่ในช่วงการเติบโตจากธุรกิจ Value added product โดยมีแผนนำบริษัทลูก “AAI” เข้าจดทะเบียนในตลาดหลักทรัพย์ช่วงปลายปี 2565 เพื่อระดมทุนสำหรับขยายโรงงานอาหารสัตว์เลี้ยง ซึ่งคาดว่าจะเพิ่มกำลังการผลิตอีก 1 เท่าตัว และเริ่มรับรู้รายได้ตั้งแต่ช่วงปี 2568 เป็นต้นไป